નવી દિલ્હી: ઉત્તર પ્રદેશની અલીગઢ મુસ્લિમ યુનિવર્સિટીમાં મહંમદઅલી ઝીણાની તસવીરનો મામલો હવે પાટનગર નવી દિલ્હી સુધી પહોંચી ગયો છે. નવી દિલ્હીમાં જામિયા મિલિયા ઇસ્લામિયા યુનિવર્સિટીના મુખ્ય દરવાજા પર બે ડઝન જેટલા દેખાવકારોએ સૂત્રોચ્ચાર કર્યો હતો. દેખાવકારોએ ઝીણા પ્રેમી ભારત છોડો અને વંદે માતરમના નારા લગાવ્યા હતા, જોકે થોડીવાર સૂત્રોચ્ચાર કર્યા બાદ દેખાવકારો પરત ચાલ્યા ગયા હતા.